Meksika sahili və Atlantik sahili ovalıqları uzanır. Missisipi çayı ABŞ-da nəhəng allüvial mənşəli Missisipi ovalığını yaratmışdır. Bu ovalıqda və Meksika körfəzində zəngin neft və təbii qaz yataqları mövcuddur.
Mətn və xəritə-sxem üzrə iş

- Böyük Hövzə Kordilyer dağlarının mərkəzi hissəsində yerləşən yayladır. Yaylaların yerləşdiyi hissədə Qərbi və Şərqi Kordilyer dağları bir-birindən çox aralıdır. Hövzə hər tərəfdən dağlarla əhatə olunmuşdur. Bu dağlar rütubətli hava kütlələrinin qarşısını kəsərək onu yaylaya buraxmır. Yaylanın səthi bitki örtüyünə görə kasıbdır, ətraf ərazilər yarımsəhranı xatırladır.

##### Böyük Hövzə.

ABŞ

##### Müzakirə edin:

1. Fiziki xəritədə Böyük Hövzəni əhatə edən silsilələri müəyyən edin.
2. Ərazinin iqliminin formalaşmasında onu əhatə edən relyefin rolu nədən ibarətdir?
3. Yaylada bitki örtüyünün zəif olmasının səbəbini izah edin.

Materikin şərq hissəsində yeganə qədim dağ sistemi Appalaçdır. Onun ən yüksək zirvəsi Mitçelldir (2037 m). Dağlar güclü parçalanmaya məruz qalmışdır. Burada zəngin faydalı qazıntı yataqları vardır. Şimali Amerikanın ən nəhəng Appalaç daş kömür hövzəsi də buradadır. Platformanın sipər (qalxan) hissələrində, Labrador yarımadasında və Böyük göllərin sahilində dəmir filizi yataqları mövcuddur.

Biliklərin tətbiq edilməsi və yoxlanılması

1. ##### Mətndə adları çəkilən coğrafi obyektləri dəftərinizdə aşağıdakı cədvəl formasında qruplaşdırın. Onları fiziki xəritədə göstərin və kontur xəritədə qeyd edin:

Dağlar | Düzənliklər
... | ...

2. ##### Missisipi və Hudzon sahili ovalıqlarını müqayisə edin. Onların 3 ümumi və 3 fərqli cəhətini dəftərinizdə qeyd edin.

3. ##### Uyğunluğu tapın.

##### Appalaç

##### Kordilyer

1. Yaşına görə qədim dağlardır.
2. Qayalı, Sahil və Kaskad silsilələrindən ibarətdir.
3. Materikin şərqində yerləşir.
4. Materikin qərbində yerləşir.
5. Dünyanın ən dərin kanyonu buradadır.
6. Şimali Amerikada ən nəhəng daş kömür yatağı buradadır.
7. Materikin ən hündürdağ zirvəsi buradadır.