5

5. İdman. Ölkənin idman tarixində bir sıra əlamətdar tədbirlər keçirilmişdir: 2015-ci ildə Avropa Oyunları, 2017-ci ildə İslam Həmrəyliyi Oyunları, 2018-ci ildə velosiped idmanı üzrə yay olimpiadası, 2019-cu ildə bədii gimnastika və döyüş növləri üzrə dünya çempionatı və s. Bakı şəhərində isə 2016-cı ildən “Formula-1” yarışı keçirilir.

##### “Sumqayıt. Xəzər texnoparkı”.

Elm və istehsalı birləşdirən bu iri müəssisədə dünyanın ən yeni texnologiyaları tətbiq edilir.

##### Heydər Əliyev Mərkəzi.

Dünyanın ən məşhur arxitektorlarından biri tərəfindən layihələndirilmiş mərkəzdə beynəlxalq miqyaslı tədbirlər, konfranslar keçirilir.
BMT-nin “Sivilizasiyalar Alyansı”, YUNESKO, Avropa Şurası, Avropa Şurasının Şimal-Cənub Mərkəzi və İSESKO-nun dəstəklədiyi “Ümumdünya Mədəniyyətlərarası Dialoq Forumu” Bakıda keçirilmişdir.
Biliklərin tətbiq edilməsi və yoxlanılması

##### 1. İfadələr arasında uyğunluğu müəyyən edib yazın:

Azərbaycan ziyalısının repressiyalara məruz qalması. | Azərbaycan Demokratik Respublikası dövründə.
Xalqı öz islam kimliyindən milli kimliyinə keçirmək. | İslam dininin yayılması dövrü.
İki böyük mədəniyyətin fərqli təsirlərini qəbul etməli oldular. | Sovet hakimiyyəti illərində.
Türk tayfaları - qıpçaq, oğuz, qarluqlar və yerli etnos xalqları. | Azərbaycanın iki hissəyə parçalanması.
Xalqın İslam-Şərq mədəniyyətinə daxil olması. | Azərbaycan ərazisində türk xalqlarının məskunlaşması.

##### 2. Azərbaycanın xarici ticarət əlaqələrində cədvəldə verilən təşkilatların üstünlük təşkil etməsi nə ilə əlaqədardır?

Müstəqil Dövlətlər Birliyi | Avropa İttifaqı | İqtisadi Əməkdaşlıq və İnkişaf Təşkilatı
4,0 mlrd, dollar | 12,0 mlrd, dollar | 4,1 mlrd, dollar

Dərsdən sonra

##### İnternet resurslarından istifadə edərək Azərbaycanın digər ölkələrlə siyasi, iqtisadi-mədəni əlaqələrinə aid məlumat toplayıb təqdim edin.

• V fəsil • Qədim və müasir sivilizasiyalar •