4
35

#### Təbİətə ekskursİya

Ekskursiya üç mərhələdə aparılır:
I
mərhələ
• Ekskursiyaya hazırlıq mərhələsi.
1. Azərbaycanın atlasından, xəritələrdən istifadə edərək cədvəli tamamlayın:

Milli park | İqtisadi-coğrafi rayon
----- | -----

2. Yaşadığınız ərazinin yaxınlığında yerləşən milli parkı təyin edin.
3. Milli parka ekskursiya etmək üçün hazırlıq görün.
II
mərhələ
• Ekskursiya zamanı:

1. Milli parkın məsul işçilərindən bu ərazinin əsas xüsusiyyətləri, hansı tədbirlərin keçirilməsi, təbiəti mühafizə sahəsində qazandıqları uğurları, il ərzində qoruğa gələnlərin sayı haqqında məlumat verməsini xahiş edin.
2. Ətraf aləm haqqında məlumat toplayın. Sizi əhatə edən təbii komponentlərə diqqət yetirin:

Relyef - (dağlıq, yoxsa düzənlikdir).
Səth suları - (çay, göl, bulaq, bataqlıqlaşma və s.).
Bitki növləri - (meşə, yarımsəhra, çöl və s.).
Heyvanlar aləmi - quşlar, həşəratlar.
Siz coğrafi informasiyaların müxtəlif formalarda təqdim olunduğunu bilirsiniz:
1. Mətn - olduğunuz ərazinin təsvirini dəftərdə yazın;
2. Rəsm - ərazinin relyefini, bitki aləminin rəsmini çəkin;
3. Fotoşəkil - əhatənizdə olan relyef, su mənbələri, bitki növləri, canlıların fotosunu çəkin (onların qəribə formada olmasına diqqət edin).
* Unutmayın! Milli parkın ərazisində bitkiləri və onların yarpaqlarını qırmaq, əraziyə zibil tullamaq, tonqal yandırmaq olmaz.
III
mərhələ
• Ekskursiyanın yekunu. Ekskursiyadan sonra milli park haqqında təqdimat hazırlayın. Təqdimat hazırlayarkən müxtəlif bilik mənbələrindən - mövcud ədəbiyyatdan, internet saytlarından və ekskursiya zamanı yığdığınız məlumatlardan istifadə edin.
• IV fəsil • Bioehtiyatların müxtəlifliyi və ondan istifadə •