2

Subekvatorial iqlim qurşağının xüsusiyyəti temperatur və yağıntının fəsillər üzrə dəyişməsidir. Mövcud olan hava şəraiti və yağıntının rejimi ərazinin bitki və heyvanlar aləminə, eləcə də kənd təsərrüfatına təsir edir.

Tropik iqlim qurşağında yağıntılar az düşür. Sutkalıq temperatur amplitudu 40°C-yə çatır və illik amplituddan çox olur. Tropik qurşaq daxilində suvarma tətbiq etmədən əkinçiliyi inkişaf etdirmək qeyri-mümkündür. Ona görə də bu ərazilər zəif məskunlaşmışdır.

Subtropik qurşaq Afrikanın şimalında Aralıq dənizi sahillərini və materikin cənub hissəsini əhatə edir. Bu qurşaqda fəsillər daha aydın nəzərə çarpır.

Biliklərin tətbiq edilməsi və yoxlanılması
Xəritə-sxem üzrə iş

##### Afrikanın kənd təsərrüfatı xəritə-sxeminə əsasən cədvəli tamamlayın.

Kənd təsərrüfatının xarakterik sahələri | İqlim qurşağı | Ölkələr
Taxılçılıq və köçəri heyvandarlıq. |  |
Otlaq heyvandarlığı, suvarılan əkinçilik, sitrus meyvəçiliyi. |  |
Az istifadə olunan ərazilər. |  |
Texniki bitkilər (pambıq və şəkər qamışı), vahələrdə Finikiya palması. |  |
Qoyunçuluq (yunluq və qaragül) və anqor keçiləri. |  |
İstifadə olunmayan ərazilər. |  |
Yığıcılıq və meşə təsərrüfatı. |  |

• II fəsil • İqlim və onun təsərrüfatda rolu •