7. Qida sənayesi - əhalini ərzaqla təmin edən sahədir. Bu sahə tələb olunan xammalı, əsasən, kənd təsərrüfatından alır.

Qida sənayesi kənd təsərrüfatı ilə birlikdə aqrar-sənaye kompleksini əmələ gətirir.
Üçüncü sektor - xidmət sahələrini əhatə edir.
Şəkil üzrə iş
Şəkillərə əsasən xidmət sahələrini sadalayın.

Son illər xüsusilə inkişaf etmiş ölkələrdə üçüncü sektorun - ticarət və nəqliyyat, turizm, rabitə və bank xidməti, səhiyyə və təhsil, kino və teatr və incəsənət sahələri aparıcı mövqeyə keçmişdir. Bu ölkələrdə iqtisadi cəhətdən fəal əhalinin əsas hissəsi üçüncü sektorda çalışır. ABŞ, Kanada, Yaponiya, İsrail, Avstraliya, Qərbi Avropa ölkələrinin təsərrüfat strukturunda xidmət sahəsində işləyənlərin payı 70%-ə qədərdir. Belə ölkələrdə sənaye və kənd təsərrüfatında çalışanların sayı azdır. Çünki yüksək səviyyəli texnoloji avadanlıqları tətbiq etməklə inkişaf etmiş ölkələrdə ağır əl əməyi, əsasən, aradan qaldırılmışdır. Bu ölkələrdə bütün sahələrdə texnika geniş tətbiq olunur və az materialtutumlu sahələr inkişaf etdirilir.

Diaqram üzrə iş
Ölkələr üzrə təsərrüfatın müxtəlif sahələrində çalışanların təqribi payını təhlil edin.

##### Müzakirə edin:

1. Nə üçün ABŞ-da iqtisadi cəhətdən fəal əhalinin payı Nigeriyadan daha çoxdur?
2. ABŞ-ın və Nigeriyanın işləyən əhalisi müvafiq olaraq hansı sahələrdə daha çox çalışır?
3. İşləyən əhalinin sektorlar üzrə bölgüsü ölkənin iqtisadi inkişafına dair məlumat verə bilirmi? Cavabınızı əsaslandırın.

##### ABŞ -

iqtisadi cəhətdən
fəal əhali -
117 mln. insan

##### NİGERİYA -

iqtisadi cəhətdən
fəal əhali -
39 mln. insan
Aqrar sektor
Tikinti
Xidmət sahələri
Ticarət
Hasilat sənayesi
Emal sənayesi
Nəqliyyat