Yağıntılar ilboyu bərabər düşür, bu ərazilər insanların yaşayışı və təsərrüfat fəaliyyəti üçün əlverişsizdir, çünki yağıntıların bolluğu səthin bataqlıqlaşmasına səbəb olmuşdur.

Xəritə-sxem üzrə iş
Cənubi Amerikada şimaldan cənuba doğru 6 iqlim qurşağı formalaşır.

##### Müzakirə edin:

1. Cənubi Amerikada Qalinas burnundan Horn burnuna qədər hansı iqlim qurşaqları var?
2. Hansı iqlim qurşağı iki dəfə təkrar olunur?
3. Orinoko, Amazon və La-Plata ovalıqları hansı iqlim qurşaqlarında yerləşir?

##### Cənubi Amerikanın iqlim qurşaqları

Ekvatorial
Subekvatorial
Tropik
Subtropik
Mülayim

Ekvatorial iqlim qurşağından şimal və cənubda subekvatorial iqlim qurşağı yerləşir. Bu qurşaq yayda rütubətli ekvatorial hava kütlələrinin, qışda isə quru tropik hava kütlələrinin təsiri altında olur. Fəsillər rütubətin dəyişməsinə görə müəyyən edilir. İllik yağıntı 1000 mm-dən 2000 mm-ə qədər dəyişir.

Sxem üzrə iş

##### Müzakirə edin:

1. İqlim diaqramları üçün hansı oxşar əlamətlər var?
2. Diaqramlardan hansı Braziliya, hansı isə Qviana yaylasına aiddir?
3. İqlim diaqramlarının aid olduğu ərazilərdə, sizin fıkrinizcə, suvarma varmı?

##### Şimal və Cənub yarımkürələrinin subekvatorial qurşaqlarının iqlim diaqramları

##### a)

Yağıntı,
mm
t,°C

##### b)

Yağıntı,
mm
t,°C

Tropik iqlim qurşağı cənub subekvatorial qurşaqdan cənubda yerləşir. O, Braziliya yaylasının cənub-şərq rayonlarını, La-Plata ovalığının şimalını və Sakit okean sahillərini əhatə edir. Qurşağın qərb hissəsində iqlim quru, şərqində isə rütubətlidir.

Cənubi Amerikada 30-40° cənub enlikləri arasında subtropik iqlim qurşağı, materikin cənubunda mülayim iqlim qurşağı yerləşir. Şərqdə, Atlantik və Cənub okeanı sahillərində iqlimin formalaşmasına soyuq Folklend cərəyanı təsir göstərir. Bura ilboyu yağıntı az düşür (100-250 mm). Mülayim qurşağın Sakit okean sahillərinə isə yağıntı çox düşür (800-2000 mm). Bu ərazi Qərb küləklərinin təsiri altındadır.