Biliklərin tətbiq edilməsi və yoxlanılması

1. Sadalanan tədbirlərin ekoloji siyasətin hansı istiqamətlərinə uyğun gəldiyini müəyyən edin:

1. təbii resurslardan istifadə, zərərli maddələrin tullantıları üçün ödənişlərin yığılması;
2. təbii ehtiyatlardan qənaətlə istifadə edən, aztullantılı texnologiyaya malik təkrar emal müəssisələri üçün vergi və kredit güzəştləri;
3. Azərbaycan Respublikası Ekologiya və Təbii Sərvətlər Nazirliyinin qərarına əsasən ekoloji cəhətdən zərərli müəssisələrin fəaliyyətinin dayandırılması;
4. orta təhsil sistemində ekoloji biliklərin icbari tədrisi;
5. Bakıda “Ekologiya ili” çərçivəsində “Gənclik ekoloji inkişaf uğrunda” beynəlxalq elmipraktik konfransın keçirilməsi;
6. Azərbaycan Respublikasının qanunlarına tabe olmamağa, ətraf mühitə və insanların sağlamlığına zərər vurulması hallarına görə məsuliyyətə cəlb olunma.

Abşeronda neftlə çirklənmiş sahil
Neftdən təmizlənmiş ərazilərdə ağac əkilməsi

##### Müzakirə edin:

1. Fotoşəkillərdə göstərilən tədbiri həyata keçirmək üçün ekoloji siyasətin hansı istiqamətlərindən istifadə olunur?
2. “Ekoloji böhran” və “ekoloji siyasət” terminlərini necə başa düşürsünüz?
3. Ekoloji siyasətin ekoloji problemlərin həllinə yardımçı olmasına və dünyanı ekoloji böhrandan xilas etməsinə inanırsınızmı?

Dərsdən sonra

##### www.greenpeace.org və http://tamizshahar.az/ saytlarında “Qrinpis” və “Təmiz şəhər” təşkilatlarının məqsədləri və həyata keçirdikləri layihələr barədə daha ətraflı məlumat alın.