Savannalar Afrika ərazisinin 40%, Cənubi Amerikanın və Avstraliyanın isə 20%- dən çox hissəsini əhatə edir. Savannalarda əkinçilik ərazinin yağıntı göstəricilərinə uyğun olaraq aparılır.

Şəkil üzrə iş
Bu fotoşəkillər Cənub yarımkürəsinin savannasında yerləşən eyni əraziyə aiddir. Lakin onlar ilin müxtəlif vaxtlarında çəkilmişdir. Şəkillərin ilin hansı dövrü üçün səciyyəvi olduğunu təyin edin və aşağıdakı cavablarla onları uyğunlaşdırın:
A) Savanna qışda
B) Savanna yayda
C) Quraqlıq dövrü
D)Yağıntılı dövr
E) Dekabr-yanvar-fevral ayları
F) İyun-iyul-avqust ayları
1___ 2___

Ərazinin iqliminə uyğunlaşdırılan bitkilərdən biri pambıq və şəkər qamışıdır. Bu bitkilərin ixracına görə Braziliya və Avstraliya dünyada fərqlənir. Məhsuldarlığın yüksək olmasının səbəbi pambıq və şəkər qamışının genetik cəhətdən modifıkasiya olunmuş yeni sortlarının əldə edilməsidir.

Mətn və xəritə-sxem üzrə iş

- Kənd təsərrüfatında məhsuldarlığın artırılması dünyanın ərzaq problemlərinin həllində mühüm rola malikdir. Hazırda, xüsusən inkişaf etmiş ölkələrdə əlverişsiz hava şəraitinə dözümlü, daha məhsuldar bitki və heyvan sortlarının əldə edilməsi üçün geniş elmi tədqiqatlar aparılır. Genetik cəhətdən modifıkasiya olunmuş sortların - GMO-nun (Genetically Modified Organisms) tətbiqi də bu tədqiqatların nəticəsidir. GMO kənd təsərrüfatında inqilab yaratmışdır. GMO çəltik, qarğıdalı, pambıq, soya, pomidor, xiyar və s. bitkilərin becərilməsində, quşçuluqda geniş tətbiq edilir. Lakin onun insan orqanizminə təsiri hələ də tam öyrənilməmişdir.

GMO məhsulları becərilən ölkələr
GMO məhsullarını idxal edən ölkələr
Məlumat yoxdur

##### Müzakirə edin:

• 2023-cü il üçün tərtib edilən xəritə-sxemə əsasən ölkələri müəyyən edin:

1. GMO məhsulları becərilən ölkələr;
2. GMO məhsullarını idxal edən ölkələr.