Avstraliyada şimaldan cənuba doğru cənub-subekvatorial, cənub-tropik, cənub subtropik qurşaqları yaranır. Tasmaniya adasının cənub hissəsi mülayim iqlim qurşağında yerləşir.

Biliklərin tətbiq edilməsi və yoxlanılması
Sxem üzrə iş

1. ##### İqlim diaqramlarının səciyyəsini dəftərinizə yazın və onların hansı iqlim qurşaqlarına aid olduğunu müəyyən edin.

2. ##### Böyük Suayırıcı silsilə dağları Avstraliya materikinin qərb sahili boyunca yerləşmiş olsaydı, materikin iqliminin necə olacağına aid öz fərziyyənizi yazın.

20

#### Praktİk dərs. Azərbaycanin İqlİmİ

I. Azərbaycanda günəş radiasiyasının paylanması. Azərbaycanda günəş radiasiyasının illik miqdarı 120-160 kkal/sm2 arasında dəyişir. Bu rəqəm Naxçıvanda maksimuma çatır. Şərur-Ordubad düzündə 148-150 kkal/sm2, yüksək dağlıq zonada isə artaraq 152-160 kkal/sm2 təşkil edir. Kür-Araz ovalığında günəş radiasiyasının qiyməti 128-132 kkal/sm2-dir. Orta dağlığa doğru radiasiyanın miqdarı azalır və 120-124 kkal/sm2-ə qədər enir.