7

Nepal, Banqladeş, Efiopiya, Qvineya, Mozambik, Ruanda, Butan, Uqanda kimi inkişafdan geri qalmış ölkələrdə iqtisadi cəhətdən fəal əhalinin 5-20%-i üçüncü sektorda, mütləq əksəriyyəti isə birinci sektorda çalışır.

Diaqram üzrə iş

##### Müzakirə edin:

1. İnkişaf etməkdə olan ölkələrdə
   əhalinin əksəriyyətinin kənd
   təsərrüfatı sahələrində işləməsinə
   baxmayaraq bu məhsulların əsas
   ixracatçısı inkişaf etmiş ölkələrdir.
   Səbəbini izah edin.

##### Kənd təsərrüfatında işləyən əhalinin payı

Əhali, %
İnkişaf etmiş
ölkələr
İnkişaf etməkdə olan
ölkələr

Hazırda dünyada, xüsusilə də inkişaf etmiş ölkələrdə iqtisadiyyatın dördüncü sektoru formalaşır. O, informasiya sahəsini (məlumatların yığılması, təhlili, informasiyalar əsasında idarəetmə), elmi-tədqiqat və onların tətbiq yollarını əhatə edir.

Biliklərin tətbiq edilməsi və yoxlanılması
Cədvəl üzrə iş

1. ##### Təsərrüfat sahələrinə uyğun olaraq cədvəldə verilənlər əsasında ölkələr üçün diaqramlar qurun və ölkələri gəlir mənbələrinə görə qruplaşdırın.

Ölkələr | İl ərzində müxtəlif sahələrdən əldə olunan gəlirlər, %-lə
Kənd təsərrüfatı | Sənaye | Xidmət sahələri
Küveyt | 0 | 53 | 47
ABŞ | 2 | 25 | 73
Fransa | 2 | 27 | 71
Polşa | 6 | 39 | 55
Rusiya | 7 | 39 | 54
Çin | 21 | 48 | 31
Hindistan | 29 | 30 | 41
Efiopiya | 57 | 10 | 33

2. ##### Avstraliyada boksit istehsalı Yamaykadan yeddi dəfə artıqdır. Lakin Avstraliyada bu sahədə əhalinin 1%-i, Yamaykada isə 25%-i çalışır. Bunu nə ilə izah etmək olar?.

Dərsdən sonra

##### Ətrafınızdakı insanlar arasında iqtisadi cəhətdən fəal əhalinin ən azı 20 nəfəri ilə sorğu keçirin. Onların harada işlədiklərini müəyyənləşdirin və mətndəki sektorlara uyğun qruplaşdırın. Nəticəni cədvəl və ya diaqram şəklində təqdim edin.

Soyadı və adı | Kənd təsərrüfatı | Sənaye | Xidmət

• VII fəsil • İqtisadi-sosial həyat və onun inkişaf yolları •