şərait yaradır. Hazırda Azərbaycanda sahibkarlığın inkişafı üçün ABAD (ailə biznesinə asan dəstək) və KOBİA (kiçik və orta biznesin inkişafı agentliyi) mərkəzləri fəaliyyət göstərir.
Biliklərin tətbiq edilməsi və yoxlanılması

##### 1.Rəqabətin istehlakçıya verdiyi faydalar haqqında qısa esse yazın.

##### 2. Tələb və təklifin 2 vəziyyətini təhlil edin:

İsmayıllıdan olan sahibkar Bakının böyük marketlərinin birinə 50 kq miqdarda qızıləhmədi almasının satışını təklif edir, iki sahibkar arasındakı razılaşmaya əsasən, almanı marketin sahibi 2 manatdan alır. Həmin almalar marketdə 2 manat 50 qəpiyə satışa çıxarılır.
Günortaya qədər gətirilən alma satılır.
Tələbin yüksək olduğunu görən market sahibi fermerə kiloqramı 3 manatdan 200 kq alma gətirməyi xahiş edir.
Ertəsi gün marketdə həmin almalar 4 manatdan satışa çıxarılır. 3 gün keçsə də, almalar satılmır.
-Tələb və təklif arasındakı əlaqəni hansı qrafik əks etdirir?

##### 3. İfadələrdən hansı doğrudur?

- Qiymətin qalxması tələbin aşağı düşməsinə gətirib çıxarır.
- Qiymətin qalxması tələbin yuxarı qalxması ilə nəticələnir.
- Qiymətin qalxması təklifin həcminin artmasına səbəb olur.
- Alıcının tələbi ilə məhsulun qiyməti arasında əlaqə yoxdur.

##### 4. Hadisələrin düzgün ardıcıllığını müəyyən edin:

a) Xidmət və istehsal sahələri açılır.
b) Sahibkar daha çox gəlir götürür.
c) Büdcəyə vergi ödəmələri artır.
d) Yeni dövlət proqramları həyata keçirilir.
e) Əhalinin rifah səviyyəsi artır.