38

#### AZƏRBAYCANIN SİVİLİZASİYALARARASI MÖVQEYİ

Xəritə-sxem üzrə iş
Avropa və Asiya arasında sərhəd bütün dövrlərdə mübahisəli olmuşdur. Aşağıdakı xəritə-sxemdə iki qitə arasında müxtəlif illərdə qəbul edilmiş sərhəd xətləri təsvir olunmuşdur.

##### Azərbaycan Respublikasının coğrafi mövqeyi

Avropa və Asiya
arasında müxtəlif
vaxtlarda qəbul edilən
sərhəd xətləri
Ptolomey və Strabona
görə.
1964-cü il. Londonda
Beynəlxalq Coğrafiya
Konqresində qəbul
olunmuş qərara görə.
2015-ci il. Rusiya,
Qazaxıstan və Azər-
baycan coğrafiya-
çılarının Beynəlxalq
Coğrafiya İttifaqına
verdikləri təklifə görə.

##### Müzakirə edin:

1. Sərhədlərin hansı coğrafi obyektlərdən keçdiyini müəyyən edin. Sizcə, ən düzgün sərhəd xətti hansıdır?

Azərbaycan - “Böyük İpək yolu”nda antik dövrlərdən bəri strateji mövqeyə malik bir ərazi kimi qiymətləndirilir. Ölkənin Şərq və Qərbi birləşdirən ticarət yolları üzərində yerləşməsi Bərdə, Şamaxı, Gəncə, Şəki, Ərdəbil, Təbriz, Naxçıvan kimi qədim şəhərlərin inkişafına güclü təsir etmişdir.

Müasir dövrdə Azərbaycan zəngin mədəniyyətə məxsusdur. Bu mədəniyyətə bir-birindən fərqli qonşu sivilizasiyaların təsiri də olmuşdur. Azərbaycanda mövcud olan müasir mədəniyyət uzun zaman ərzində formalaşmışdır:

- Azərbaycan xalqı tarix səhnəsinə təxminən e. ə. III minilliyin ortalarında çıxmışdır. Azərbaycan xalqının formalaşmasında yerli türkdilli xalqlarla yanaşı, Mərkəzi Asiyadan Qərbə doğru geniş miqyasda köç edən oğuz, qıpçaq, qarluq və digər türk tayfaları mühüm rol oynamışdır.