2
12

#### Praktİk dərs, saat qurşaqları

Yer kürəsi öz oxu ətrafında 24 saat müddətində tam dövr edir (360° : 24 = 15°). Buna uyğun olaraq hər 15°-dən bir bölünmək şərti ilə 24 saat qurşağı ayrılır. Hər bir qurşaq daxilində vaxt onun mərkəzindən keçən meridiana görə hesablanır və bütün qurşağa aid edilir. Bu vaxt qurşaq vaxtı adlanır. 1924-cü il beynəlxalq sazişinə əsasən, ortasından Qrinviç meridianı keçən saat qurşağı sıfınrıncı (eyni zamanda XXIV) saat qurşağı qəbul olunmuşdur. Yer kürəsi qərbdən şərqə doğru fırlandığına görə saat qurşaqlarının sırası da şərqə doğru artır.

Xəritə-sxem üzrə iş
Saat qurşaqlarının sərhədi əksər hallarda meridianlar üzrə aparılmır. Dövlət və ya vilayət daxilində vaxtdan səmərəli istifadə məqsədilə qurşaqların sərhədi müvafiq dövlətlər və ya vilayətlərin inzibati sərhədinə əsasən çəkilir.

##### Müzakirə edin:

1. Hansı ölkələrdə daha çox saat qurşaqları vardır?
2. ABŞ ərazisi neçə saat qurşağında yerləşir?
3. Hansı ölkədə ərazisi bir neçə saat qurşağı daxilində yerləşməsinə baxmayaraq vahid saat tətbiq edilir?

##### Qeyd.

Xəritə-sxem üzərindəki rəqəmlər 0-cı saat qurşağından vaxtın irəli və ya geri olduğunu göstərir.

Qonşu qurşaqlar arasında vaxt fərqi 1 saatdır. Şərqdə yerləşən qurşaq qərbdəkindən 1 saat irəli olur. Saat qurşaqlarının sərhədi qurşağın ortasından keçən (bu meridianlar 15-ə tam bölünən rəqəmlərlə ifadə olunur) orta meridiandan şərqə və qərbə doğru 7°30' arasında olur.

• II fəsil • İqlim və onun təsərrüfatda rolu •