6

Afrika ekoloji böhrana - quraqlıq, səhralaşma, torpaqların məhsuldarlığının azalması və şirin su çatışmazlığına məruz qalmış bir regiondur. Əhalinin sürətlə artması bu problemlərin daha da kəskinləşməsi ilə nəticələnir.

Asiyanın da əhalisi sürətlə artmaqdadır. Lakin Asiyanın müxtəlif regionlarında demoqrafik vəziyyət fərqlidir.

Cədvəl üzrə iş
Ölkələrin demoqrafik və iqtisadi göstəricilərini müqayisə edin (2023-cü il).
Ölkə
İstehsal olunan
məhsul və xid-
mətlərin ümumi
dəyəri (trln. $)
Təbii artım
(1000 nəfərə
görə)
Ölkə
İstehsal olunan
məhsul və xid-
mətlərin ümumi
dəyəri (mlrd. $)
Təbii artım
(1000 nəfərə
görə)
Yaponiya
4,2
-4,6
Nepal
40,8
11,9
Çin
18,0
2
Pakistan
376,5
20,5
Cənubi
Koreya
1,7
0,2
Banqladeş
460,2
12,2

##### Müzakirə edin:

1. Demoqrafıkvə iqtisadi göstəricilər arasında hansı əlaqə vardır?

Çin, Yaponiya və Cənubi Koreya əhali təzələnməsinin birinci tipinə keçməyə nail olmuşlar. Bu proses həmin ölkələrdə aparılan demoqrafik siyasətin nəticəsidir, xüsusilə Yaponiyada ciddi demoqrafik islahatlar aparılmışdır. Bu ölkə dünyada uşaq ölümünün ən aşağı səviyyəsinə çatmışdır.

Cənubi və Mərkəzi Asiyanın əhalisi isə sürətlə artır. Bu regionlarda doğumun azalmasına doğru aparılan demoqrafik siyasət milli və dini adət-ənənələrə görə istənilən nəticəni vermədi. Cənub-Qərbi Asiyanın iqtisadi göstəriciləri yüksək olan ölkələrində - Səudiyyə Ərəbistanı, BƏƏ, Küveyt, Bəhreyndə isə, ümumiyyətlə, doğumun məhdudlaşdırılması qadağandır. Bu ölkələrdə əhalinin artımı yüksək olsa da, hökumət təbii artımı yüksəltmək üçün müxtəlif istiqamətli tədbirlər (doğulan uşaqlara müavinət verilir, çoxuşaqlı ailələrə güzəştlər edilir və s.) görür.

Diaqram üzrə iş

##### Müzakirə edin:

- Dünya əhalisinin payında
Asiyanın üstün mövqeyinə aid
5 səbəb yazın.

##### Dünya əhalisinin payında Asiyanın xüsusi çəkisi

Digər regionlar
Asiya
• VI fəsil • Dünya əhalisinin müxtəlifliyi •