İmmiqrant axınının əsas səbəbi kasıb ölkələrdən gələnlərin Avstraliya, Amerika və Qərbi Avropa ölkələrində daha əlverişli həyat şəraiti, yüksək əməkhaqqı və normal əmək şəraitinə nail olmaq istəyidir.

Biliklərin tətbiq edilməsi və yoxlanılması
1. ABŞ, Kanada, Avstraliya və Avropa ölkələrində demoqrafik hadisələr arasında məntiqi ardıcıllığı müəyyən edin:
□ Doğulanların sayı azalır.
□ Yaşlı əhalinin sayı artır.
□ Əmək ehtiyatları azalır.
□ Əhalinin yaş tərkibində uşaq və gənclərin
xüsusi çəkisi azalır.
□ Millət "qocalır".
□ Demoqrafik yük artır.
□ İşçi qüvvəsi tələb edilir.
□ Miqrantların sayı çoxalır.
2. Mətndəki düzgün olmayan ifadələri müəyyən edin və doğruya çevirin:

1. Doğulanların sayının az olması və orta ömür müddətinin artması “millətin qocalması”na səbəb olur.
2. Avropa ölkələrində həyata keçirilən demoqrafik siyasət doğumun artırılmasına yönəldilmişdir.
3. Əhalinin ümumi sayında emiqrantların payının çox olması, əsasən, İsveçrə, Latviya və Lüksemburq üçün səciyyəvidir.
4. Fransa vəAlmaniya emiqrasiyanın üstünlük təşkil etdiyi ölkələrdir.
5. ABŞ-da əhalinin yaş tərkibində uşaqların payı 30%-dən çoxdur.