1

Cənubi Asiyanın şimalında dünyanın ən hündür Himalay dağları uzanır. Himalay dağları Hind-Avstraliya tavasının tərkibinə aid olan Hindistan platforması ilə Avrasiya litosfer tavalarının toqquşması nəticəsində yaranmışdır. Bu dağlar Hindistan, Nepal və Çin arasında 2500 km uzunluğunda dövlət sərhədi yaradır. Buradakı zirvələrin hündürlüyü 8000 m-dən çoxdur. Bunlardan Nepal ilə Çin sərhədində yerləşən dünyanın ən hündür zirvəsi Comolunqma (Everest - 8848 m) və hündürlüyünə görə ikinci Karakorum dağlarında olan Çoqori zirvələrini (və ya K2- 8611 m) göstərmək olar.

Biliklərin tətbiq edilməsi və yoxlanılması

##### 1. Mətndəki coğrafi obyektlərin adlarını dəftərinizə yazın, fiziki xəritədə göstərin və kontur xəritədə qeyd edin.

##### 2. Asiya ölkələrinin iqtisadiyyatına zəlzələ, vulkan püskürmələri və sunami kimi tektonik hadisələrin hansı mənfi təsiri vardır? Konkret misallar göstərin.

##### 3. Alp-Himalay qurşağına daxil olan dağların çox hündür olmasını necə izah edə bilərsiniz?

##### 4. İzah edin:

dağların yaşı ilə onların seysmikliyi arasında hansı əlaqə vardır? Hansı qrafikdə bu qanunauyğunluq düzgün göstərilmişdir?
A B C

##### 5. Mətndəki Asiyada yerləşən zirvələrin adlarını seçin, onların hündürlüklərini dəftərinizdə qrafiklə təsvir edin.

• I fəsil • Relyef və onun təsərrüfata təsiri •