3
varlı ölkələrindədir. Şirinləşdirilmiş sular əhalinin içməsi üçün yararlı deyil, məişətdə və sənayedə (maşınqayırma zavodlarında, elektrik stansiyalarında) istifadə olunur.
Sxem və cədvəl üzrə iş
Dəniz suyunun şirinləşdirilməsi kifayət qədər sadədir. O, sxemdə göstərilmişdir.
Termik üsulla dəniz suyunun
şirinləşdirilməsi prosesi

#### Coğrafiya vs Kimya

Dəniz suyunun şirinləşdirilməsinin miqdarına görə fərqlənən ölkələr

| Ölkələr (2023)
1. | Səudiyyə Ərəbistanı
2. | ABŞ
3. | Birləşmiş Ərəb Əmirlikləri
4. | Çin
5. | İspaniya
6. | Küveyt
7. | Qətər

##### Müzakirə edin:

1. Sxemdən istifadə edərək suyun necə şirinləşdirildiyini izah edin.
2. Nə üçün Dünya okeanına çıxışı olan dəniz su resurslarına malik tropik Afrika ölkələrində şirin su çatışmazlığı problemi mövcuddur?

Dünya okeanı qiymətli xammal və yanacaq mənbəyidir. Okean və dənizlərin şelf zonalarından çıxarılan qiymətli yanacaq - neft və təbii qaz daha böyük əhəmiyyət kəsb edir. Şimal dənizi, Cənubi Çin dənizi, Xəzər dənizi, İran körfəzi, Meksika körfəzi və Kaliforniya sahillərindən kifayət qədər neft və təbii qaz çıxarılır. Dənizlərin şelfində dəmir filizi, mis, nikel və civə yataqları kəşf edilmişdir.

Okeanların dibində toplanmış, səthə qaldırılması mümkün olan zəngin filiz ehtiyatları var. Onlar Sakit okeanın mərkəzi və şərq hissəsində daha çoxdur (16 mln. km2). Bu filizlərin çıxarılmasına ilk cəhdi Havay adaları rayonunda ABŞ göstərmişdir. Böyük Britaniya, Kanada, Yaponiya və Çində sualtı daş kömür mədənləri var. İndoneziya, Tailand, Malayziya sahillərində qalay, Namibiya sahillərində isə almaz çıxarılır.

Əhalinin və iqtisadiyyatın müxtəlif sahələrində enerjiyə olan tələbatın ödənilməsində Dünya okeanı mühüm rola malikdir. Dünya okeanından enerji almaq üçün, ilk növbədə, qabarma-çəkilmədən istifadə edilir.

Açıq dəniz və okeanlara çıxışı olan Fransa, Kanada, Böyük Britaniya, Avstraliya, Argentina, ABŞ və Rusiyada qabarmanın gücündən enerji alınır. Bu məqsədlə artıq xeyli sayda qabarma-elektrik stansiyaları tikilmişdir.

Bir sıra ölkələrdə dalğa və cərəyanların enerjisindən istifadə olunması layihələri işlənilir. Belə bir elektrik stansiyası fransızlar tərəfindən Afrika sahillərində quraşdırılmışdır.

• III fəsil • Su ehtiyatları və onların iqtisadi əhəmiyyəti •