3

Şimali Amerikanın şimal-qərbindəki Yukon çayı Asiyadakı Sibir çaylarını xatırladır. Yukon çayı Sakit okeana axır.

Şimal Buzlu okeanı hövzəsinə aid olan çaylar ilin çox hissəsi buzla örtülü olur. Bu hövzənin ən böyük çayı Böyük Kölə gölündən başlayan Makkenzidir. Şimali Amerika çaylarının qidalanma rejimi və səviyyəsi müxtəlifdir.

Göllərinin ümumi sahəsinə görə Şimali Amerika yalnız Avrasiyadan geri qalır. Göllərdən ən böyükləri Böyük Ayı, Böyük Kölə, Vinnipeq və Atabaska tektonik və buzlaq mənşəlidir. Şimali Amerikanın Böyük gölləri dünyada ən böyük şirinsulu göllərdir.

Böyük göllər kompleksinin tərkibinə beş göl daxildir. Bu göllər qrupu Müqəddəs Lavrenti çayı vasitəsilə Atlantik okeanına birləşir.

Xəritə-sxem və sxem
üzrə iş

1. Böyük göllərin tərkibinə daxil olan gölləri mütləq hündürlüyə görə ardıcıl yazın.
2. Ən dərin və sahəsinə görə ən böyük göl hansıdır?
3. Niaqara şəlaləsi hansı göllər arasındadır?

##### Müzakirə edin:

1. Göllərin və şəlalənin iqtisadi əhəmiyyətini şərh edin.
   1 - Yuxarı, 2 - Miçiqan, 3 - Huron, 4 - Eri, 5 - Ontario.

##### Şimali Amerika. Böyük göllər

Bu göllər qışda donmur. Onların hər biri özünəməxsus xüsusiyyətə malikdir. Göllərin ABŞ və Kanada iqtisadiyyatında mühüm rolu vardır. Onların sahilləri əhalinin sıx məskunlaşdığı ərazilərdəndir. Göllər şirin su mənbəyi olmaqla yanaşı, turizm baxımından da əhəmiyyətlidir.

- ##### Niaqara şəlaləsi

  dünyanın ən görməli yerlərindən biridir. Bura il ərzində orta hesabla 20 milyondan çox turist gəlir. Şəlalənin səsi 25 km-dən eşidilir, hündürlüyü 53 m, eni isə 1100 m-dir.

##### Niaqara şəlaləsi

• III fəsil • Su ehtiyatları və onların iqtisadi əhəmiyyəti •