Beləliklə, xəritə, xəritə-sxem, kartoqram və kartodiaqram təbii, iqtisadi göstəriciləri, eləcə də baş verən coğrafi prosesləri əks etdirmək məqsədilə tərtib olunur. Onlar yeni yaşayış məntəqələrinin planlaşdırılması, müəssisələrin tikilməsi, müəyyən ərazilərdə əhali və təsərrüfatın səmərəli yerləşdirilməsi zamanı istifadə edilir.

Biliklərin tətbiq edilməsi və yoxlanılması

1. ##### Göstərilən coğrafi informasiyaların təqdimolunma formalarını dəftərinizə yazın və mövzudakı məlumatlardan istifadə edərək onların daha dörd üsulunu əlavə edin:

##### 1. Mətn. 2. Şəkil. 3. Cədvəl. 4. Qrafik. 5. ... . 6. ... . 7. ... . 8. ... .

2. ##### Şəkildəki uşaqların rastlaşdığı hansı təsvir üsuludur?

Nəbatat bağına ekskursiya zamanı

3. ##### Mövzuda verilən kartodiaqramdan istifadə edərək göstərilən dairələrin ölçülərini nəzərə almaqla suallara cavab verin.

a) Hansı sənaye sahələri hər iki şəhərdə inkişaf etmişdir?
b) Şəhərlərdən hansı yüngül sənaye üzrə ixtisaslaşmışdır?
c) Hansı şəhərdə sənaye sahələri daha güclü inkişaf etmişdir: Xaçmazda, yoxsa Qusarda?

4. ##### Sxemi dəftərinizə çəkin. Şərti işarələrə uyğun olaraq kartoqramı tərtib edin, əraziləri ştrixləyin. Daha hansı təbii və iqtisadi-coğrafi göstəriciləri kartoqram üsulu ilə təsvir etmək olar?

A- əhalinin sıxlığı 10-50 nəfər/km2

B - əhalinin sıxlığı 50-100 nəfər/km2

C - əhalinin sıxlığı 100 nəfər/km2-dən çox