2

Skandinaviyanın şimalını əhatə edən subarktik qurşaqda yağıntılar fəsillər üzrə qeyri-bərabər düşür. Yayda yağıntıların maksimum miqdarda düşməsi əraziyə daxil olan mülayim dəniz hava kütlələri ilə əlaqədardır. Qışda arktik hava kütlələrinin daxil olması havanın soyuq və quru keçməsinə səbəb olur. Subarktik iqlim qurşağında yerləşən Şimali Avropa ölkələrində ərazinin cəmi 2-8%-i kənd təsərrüfatında istifadə olunur.

Mülayim qurşaq Avropanın böyük bir hissəsini tutur. Qitənin qərb hissəsi daha rütubətli, şərqi isə nisbətən qurudur. Mülayim iqlim qurşağında hava şəraiti heyvandarlıq və bitkiçiliyin inkişafına imkan verir.

Sxem üzrə iş

- Orta illik temperatur amplitudu ilin ən isti ayının orta temperaturu ilə ən soyuq ayının orta temperaturu arasındakı fərqə deyilir.

- Temperaturun illik gedişi qrafıklərinə baxın, London və Moskva şəhərləri üçün orta illik temperatur amplitudunu müəyyən edin.
- Qrafiklərin iki fərqli cəhətini göstərin. Suallara əsasən cədvəli tamamlayın:

Londonda temperaturun illik gedişi
(Qərbi Avropa)
Moskvada temperaturun illik gedişi
(Şərqi Avropa)

##### Cədvəli dəftərinizə çəkin və onu tamamlayın.

London və Moskvanın temperatur qrafiklərini müqayisə edərək hansı nəticəyə gəlmək olar?

| London | Moskva
Ən isti ay |  |
Ən isti ayın temperaturu |  |
Ən soyuq ay |  |
Ən soyuq ayın temperaturu |  |
İllik temperatur amplitudu |  |

##### Müzakirə edin:

1. Avropada günəş enerjisinin qeyri-bərabər paylanması nə ilə nəticələnir?

Subtropik qurşaq Cənubi Avropam əhatə edir. Bu ərazilərdə yay ayları isti və quru olur, yağıntı, əsasən, ilin soyuq dövründə düşür. Cənubi Avropanın kənd təsərrüfatı iqlimə uyğunlaşmışdır. Bu regionda bitkiçilik heyvandarlıqdan daha üstündür. Yay aylarında suvarma işləri aparılır. Cənubi Avropa zeytun, sitrus meyvələri, üzüm, şəkər çuğunduru və s. əkinlərinə görə fərqlənir. Üzüm yığımında İtaliya, zeytun yığımında isə İspaniya dünyada birinci yerdədir.

• II fəsil • İqlim və onun təsərrüfatda rolu •