19

#### AVSTRALİYANIN İQLİMİ

Xəritə üzrə iş

#### Coğrafiya və Fizika

Avstraliyanın iqliminə aid maraqlı faktlar:

1. Mövsümlər. Yay: dekabr-fevral; qış: iyun-avqust; yaz: sentyabr-noyabr; payız: mart-may.
2. Avstraliya ən quraq materikdir. Materik ərazisinin 50%o-dən çoxu yüksək atmosfer təzyiq zonasında yerləşir.
3. Avstraliyada ən yüksək temperatur 2 yanvar 1960-cı ildə 127,0°F qeydə alınmışdır.

Yağıntı (mm-lə)

##### Avstraliyanın iqlim xəritəsi

##### Müzakirə edin:

1. Nə üçün Avstraliyada yay ayları dekabr - fevral hesab olunur?
2. Nə üçün Avstraliya ərazisinin 50%-dən çoxunda az miqdarda yağıntı olur?
3. Avstraliyada ən yüksək temperaturun 127,0°F müşahidə olunmasına baxmayaraq dünyanın ən isti məntəqəsinin Liviyada Tripoli (+58°C) hesab edilməsini necə izah edə bilərsiniz?
4. Avstraliyanın şimalında orta illik temperatur materikin cənubuna nisbətən yüksəkdir. Bunu necə izah etmək olar?
5. Yağıntının miqdarı necə dəyişir? Hansı ərazilərdə yağıntı daha çox, hansında isə daha az düşür?

Avstraliyanın mərkəzi hissəsinin okeanlardan uzaqda yerləşməsi okeanların daxili əraziyə təsirinin az olması ilə nəticələnir. Tropik iqlimin hakim olduğu ərazilərdə bitki örtüyü kasıbdır. İlin soyuq dövründə bu ərazilər otlaqlar kimi istifadə olunur.

Sxem üzrə iş
Cənub subekvatorial qurşağında yağıntılar yayda, yəni dekabr, yanvar və fevral aylarında düşür. Qış quraqdır. Yanvarda orta temperatur 30°C, iyulda isə orta temperatur 19°C təşkil edir.

##### Müzakirə edin:

1. Dekabrda yağıntıların miqdarı neçə mm-dir?
2. İyulda yağıntıların miqdarı neçə mm-dir?
3. Qış aylarında düşən yağıntının ümumi miqdarı nə qədərdir?

##### Avstraliyanın subekvatorial qurşağının iqlim diaqramı