3
Şəkil və mətn üzrə iş

- ##### Arqayl gölü

  - Avstraliyada yerləşən bu süni şirinsulu gölün sahəsi 1000

  km2-ə

  yaxındır. Gölün suyundan suvarmada istifadə olunur. Göldə xeyli balıq növü yetişdirilir.

- ##### Torrens gölü

  - böyüklüyünə görə Avstraliyanın ikinci duzlu axarsız gölüdür. Cənubi Avstraliyada yerləşir. Gölün çuxuru son 150 ildə yalnız bir dəfə su ilə dolmuşdur. Göl milli park elan edilmişdir.

1. Avstraliyada içməli su problemini hansı yollarla həll etmək mümkündür?

Avstraliya regionunun ən böyük şirinsulu gölləri Tasmaniyada yerləşir. Əhalinin suya olan tələbatını ödəmək üçün Avstraliyada səth suları çatışmır. Lakin Avstraliya böyük yeraltı artezian sularına malikdir. Materikdə çoxlu sayda artezian hövzələri tapılaraq istifadə olunur. Onlar sənaye və kənd təsərrüfatının su təchizatında böyük rol oynayır. Avstraliyanın ən böyük artezian hövzəsi olan Böyük Artezian hövzəsi Karpentariya körfəzindən Darlinq hövzəsinə qədər uzanır. Yeraltı sulardan çox istifadə olunması bir çox sahələrdə onların tam tükənməsinə gətirib çıxarmışdır.

Biliklərin tətbiq edilməsi və yoxlanılması
Mətn və şəkil üzrə iş

- Masazır gölü Azərbaycanın Abşeron yarımadasında yerləşir. Lakin o, xarici görünüşünə görə Hiller gölünü xatırladır. Onun da sularının rəngi tünd-çəhrayıdır.

##### Şəkildən istifadə etməklə suallara cavab verin:

1. Şor, yoxsa şirinsulu göldür?
2. Masazır gölü axarlı, yoxsa axarsız göldür?
3. Gölün rəngi nə üçün qırmızıdır?
4. Göldən hansı məqsədlə istifadə oluna bilər?

Masazır gölü
• III fəsil • Su ehtiyatları və onların iqtisadi əhəmiyyəti •