Diaqram üzrə iş
2023-cüilin statistik göstəricilərinə əsasən tərtib olunan Azərbaycan əhalisinin yaş-cins piramidasını təhlil edin və cədvəli dəftərinizdə tamamlayın.

Əhalinin yaş qruplarından hansı üstünlük təşkil edir? |
Müxtəlif yaş qruplarında əhali arasında kişilərin və qadınların nisbəti neçədir? | Uşaqlar |
Ortayaşlılar |
Yaşlılar |
Dövlətin qarşısında hansı sosial problemlər durur? |

Cədvəl üzrə iş
Miqrasiya göstəricilərinin dəyişmələrini hesablayın və ölkə əhalisinin sayına necə təsir göstərdiyini təhlil edin.

Əhalinin beynəlxalq miqrasiyası (min nəfərlə)
İllər | Ölkəyə daimi yaşamaq üçün gələnlər | Ölkədən daimi yaşamaq üçün ge- dənlər | Əhalinin artımı, yaxud azalması
1990 | 84,3 | 137,9 |
1995 | 6,2 | 16,0 |
2000 | 4,4 | 9,9 |
2005 | 2,0 | 2,9 |
2010 | 2,2 | 0,8 |
2015 | 2,3 | 0,4 |
2019 | 3,2 | 1,5 |
2023 | 2,9 | 1,1 |

Dünyanın əksər dövlətlərində olduğu kimi, Azərbaycanda da XX əsrdə əhalinin sürətli artımı müşahidə olunmuşdur. Azərbaycan Dövlət Statistika Komitəsinin məlumatlarına görə, 1897-ci ildə Azərbaycan əhalisinin sayı 1,8 milyon nəfər olmuş, 2023-cü ildə isə 10 milyondan çoxdur. Hazırda əhalinin cinsi tərkibində qadınların sayının kişilərin sayından az miqdarda üstünlüyü müşahidə olunur: qadınlar 50,1%, kişilər isə 49,9% təşkil edir. 2023-cü ilin statistik göstəricilərinə əsasən, təbii artım 4,6 nəfər olmuşdur. Doğulan uşaqların 53,0%-ini oğlanlar, 47,0%-ini isə qızlar təşkil etmişdir. Əhalinin yaş tərkibində yaşlı əhalinin payı artmaqdadır və bu, hazırda əhalinin 11%-ni təşkil edir. Əgər bu proses davam edərsə, onda demoqrafik inkişaf əhalinin qocalması prosesinin başlanması ilə səciyyələnər. Orta ömür müddəti 72,6 yaş, o cümlədən kişilərdə 69,9 yaş, qadınlarda 75,4 yaşdır.

Əhalinin sayına miqrasiyalar da təsir edir. 2023-cü ildə Azərbaycanı 1069 nəfər həmişəlik tərk etmiş, 2869 nəfər isə daimi yaşamaq üçün buraya gəlmişdir ki, bu da əhalinin sayma ciddi təsir etməmişdir.

DƏRSDƏN SONRA

##### Dövlət Statistika Komitəsinin saytının (www.stat.gov.az) respublikada demoqrafik vəziyyət haqqında daha dolğun təsəvvür yaradan məlumatlarından istifadə edərək hesabatınızı tamamlayın.