partlayışdan sonra yaşamaq təhlükəli hal almışdır. Kollaps vəziyyətində təbii mühitin özünü bərpa etməyə gücü çatmır.

Əhatə etdiyi əraziyə görə ekoloji böhran qlobal, regional və lokal ola bilər.

Qlobal ekoloji böhranla mübarizə aparmaq çox çətindir, onun həlli üçün dövlətlərin birgə fəaliyyəti vacibdir. Hazırda qlobal ekoloji böhrana nümunə kimi Avropada “turşulu yağışları”, “istixana effekti” və Antarktidada “ozon dəliyi”ni göstərmək olar.

Atmosfer, litosfer və hidrosferin sənaye müəssisələrinin zəhərli
tullantıları ilə çirklənməsi dövrümüzün qlobal probleminə çevrilmişdir.
Avropada bir çox məşhur
memarlıq abidələri
turşulu yağışların
təsirindən dağılır.

Regional ekoloji böhran bəzi dövlətləri və ya dövlətin regionlarını əhatə edir. O həmçinin qonşu regionlara da mənfi təsir göstərə bilər; lakin onu bir və ya bir neçə dövlətin səyi ilə həll etmək mümkündür. Lokal ekoloji böhran daha kiçik əraziləri əhatə edir. Buna nümunə kimi dağ-mədən sənayesinin çirkləndirdiyi landşaftları, sənaye tullantıları ilə çirklənmiş su hövzələrini və torpaq örtüyünü göstərmək olar. Bu problemlərin həlli torpaqların rekultivasiyası və pozulmuş landşaftların bərpası ilə mümkündür.

Mətn və şəkil üzrə iş
a

- ##### Böyük Şor gölü, 2000-ci il.

  Beynəlxalq
  ekspertlərin fikrincə, Böyük Şor gölü
  dünyanın ən çirklənmiş su hövzələrindən biri
  olub Abşeronun ekoloji vəziyyətinə mənfi
  təsir göstərirdi. Yarım əsrdən çox müddətdə
  gölə neft-mədən suları və ətraf yaşayış
  məntəqələrinin çirkab suları axıdılıb.

b

- ##### Böyük Şor gölü sahilində “Olimpiya” stadionu,

  ##### 2015-ci il

  Gölün təmizlənməsi problemi Bakı şəhəri
  və ətraf qəsəbələrin sosial-iqtisadi inkişafı ilə bağlı

  ##### dövlət proqramı

  çərçivəsində öz həllini tapmışdır.
  Nəticədə Böyük Şor gölü sahilində bulvar və park
  salınmış, I Avropa Oyunlarının keçirildiyi Bakı
  Olimpiya Stadionu tikilmişdir.

##### Müzakirə edin:

1. Yaşadığınız əraziyə yaxın yerləşən hansı çirklənmiş ərazini (su hövzəsi, mədən, tala, küçə və s.) abadlaşdırmaq istərdiniz? Onun yerində hansı layihəni həyata keçirərdiniz?