Çoxsahəli təsərrüfat ölkədə iqtisadiyyatın inkişafına, əməkhaqlarının artmasına, xidmət sahələrinin genişlənməsinə və s.-yə səbəb olur. Əhalinin mülkiyyət növləri üzrə iş yerlərində də mühüm dəyişikliklər baş vermişdir. İqtisadi islahatların həyata keçirilməsi üçün müxtəlif illəri əhatə edən dövlət proqramları qəbul olunur. Bunlardan biri “Strateji yol xəritələri” adlanır. Proqram tərtib edilərkən müxtəlif regionların potensialı, problemləri nəzərə alınmışdır. Daha sonra görüləcək işlərin siyahısı tərtib edilərək vəsait ayrılır. Azərbaycan iqtisadiyyatını gücləndirmək, neft gəlirlərindən asılılığı aradan qaldırmaq, əhalinin həyat səviyyəsini yüksətmək üçün “Strateji yol xəritələri” sənədində xeyli sayda tədbirlərin həyata keçirilməsi nəzərdə tutulur.

Biliklərin tətbiq edilməsi və yoxlanılması

1. ##### Mətndən istifadə edərək Azərbaycanda iqtisadi inkişafın mərhələlərinin səciyyəsini müəyyən edin və cədvəli dəftərinizdə tamamlayın:

Mərhələlər | İllər | Səciyyəvi əlamətlər
1 |  |
... |  |

##### 2. Diaqrama əsasən 2023-cü ildə Azərbaycanın iqtisadi rayonlarında fəaliyyət göstərən sənaye müəssisələrinin sayını müqayisə edin və səbəblərinə dair fərziyyələrinizi şərh edin.

Dərsdən sonra

1. ##### “Azərbaycanda əhalinin iş yerləri” mövzusunda sorğu aparın. Ətrafınızda olan insanların təsərrüfatın hansı sahəsində çalışdığına və onların yaşayış səviyyəsinə aid (əməkhaqqı, məzuniyyət vaxtını harada keçirməsi və s.) aid məlumat toplayın. Apardığınız sorğunun nəticələrini təhlil edin və cədvəl formasında hesabat hazırlayın.

2. ##### İnternet axtarış sistemlərindən istifadə edərək işçi axtaran saytlarda hansı ixtisasçıların daha çox tələb olunduğunu müəyyənləşdirib dəftərinizə yazın.