cənub hissəsində yerləşən Olberi şəhərinə qədər 2000 km-ə yaxın məsafəni qət edə bilir.
Xəritə-sxem üzrə iş

##### Müzakirə edin:

1. Murrey çayının mənsəbi Sakit okean sahillərinə yaxın yerləşir. Ancaq çay şərqə doğru deyil, qərbə doğru axır və Hind okeanına tökülür. Bunu nə ilə izah etmək olar?
2. Avstraliyanın su təminatı ərazi üzrə necə dəyişir?

##### Avstraliyanın su təminatı

(hər nəfərə görə min m3/il

100-dən çox
50-100
20-50
10-25
2-10

Su təminatı (hər nəfərə görə min m3/il

Sakit okean hövzəsinə Böyük Suayırıcı dağlarının şərq yamacından axan çaylar aiddir. Daimi passat küləklərinin gətirdiyi yağıntı hesabına bu çaylar ilboyu bol sulu olur. Silsilənin şərq yamacı dik olduğundan Mərcan və Tasman dənizlərinə doğru qısa, sürətli və əyri-üyrü çaylar axır. Onların hamısı yuxarı axınlarında dar dərələrə malikdir. Silsiləni kəsən bir sıra çaylar astana və şəlalələr yaradır. Burada onlardan SES-lərin tikilməsində istifadə edilir.

Mətn və şəkil üzrə iş

- Şəkildə Eyr gölünün beş hissəyə bölündüyü aydın görünür. Lakin beş əsas göldən ancaq ikisində su vardır. Mətndəki informasiyadan və gölün təsvirindən istifadə edərək şəklin hansı mövsümdə və aylarda çəkildiyini müəyyənləşdirin.

##### Eyr gölü.

Avstraliya

Avstraliyada göllər çoxdur, lakin onların çoxu axarsız və duzludur; böyük bir hissəsi yalnız yağış yağdıqdan sonra su ilə dolur. Şirin sulu göllər çox azdır.

Materikin ən böyük gölü olan Eyr Mərkəzi ovalıqda okean səviyyəsindən 16 m aşağıda yerləşir. Göl çökəkliyinə çoxlu sayda kriklər (Kuper, Eyr və s.) axır. Fiziki xəritələrdə onun sərhədləri qırıq-qırıq xətlərlə verilmişdir.

Eyr gölü - Eyr-Nord və Eyr-Soutz göllərindən ibarətdir. Yağışlı dövrdə kriklər dağlardan çoxlu su gətirir və göl vahid bol sulu sututara çevrilir. Ən rütubətli illərdə Eyr gölünün sahəsi 15 min km2-ə çatır. Quraq dövrdə göldəki sular buxarlanır, hər yer duzla örtülür. Göl dayaz hissələrə parçalanır. Qərbi Avstraliya yaylasında da çoxlu axarsız göllər var.