xüsusilə seçilir. “ASAN xidmət” (ing. “Azerbaijan Service and Assessment Network”; azərb. Azərbaycan Xidmət və Qiymətləndirmə Şəbəkəsi) mərkəzləri dövlət orqanları tərəfindən göstərilən xidmətləri təmin edən qurumlardır. Hazırda ölkə ərazisində 26 “ASAN xidmət” mərkəzi fəaliyyət göstərir. Bu mərkəzlərdə vətəndaşlara 360-dan çox xidmət növü həyata keçirilir. Elektron resurslardan istifadə etməklə bu problemlər qısa vaxt ərzində operativ və şəffaf şəkildə həll olunur. “ASAN xidmət”lərə il ərzində 40 milyondan çox müraciət daxil olur. Xidmətlərin göstərilməsində 30 mindən çox könüllü cəlb olunur.

Xidmət sahələrinin inkişafı cəmiyyətin inkişafını əks etdirən ən mühüm sahələrdən biridir. Lakin bu sahələrin inkişafı həm də məhsul istehsal edən sahələrdə texnikanın tətbiqi və əhalinin həyat səviyyəsinin inkişafı ilə əlaqədardır.

Şəkil üzrə iş

##### ABŞ-da I və IV sektorda
çalışanların orta illik
qazancının göstəriciləri

##### Müzakirə edin:

1. Qrafikə əsasən IV sektorda işləyənlərin əməkhaqları daha yüksəkdir. Bu nə ilə izah oluna bilər?
2. Siz iqtisadiyyatın hansı bölməsində çalışmaq istərdiniz? Bunun üçün hansı bilik və bacarıqları əldə etmək lazımdır?

İnkişaf etmiş ölkələrdə xidmət sahələrindən istifadə edənlərin sayı çoxdur. Bu, əsasən, əhalinin gəlirlərinin yüksək olması ilə əlaqədardır.

Biliklərin tətbiq edilməsi və yoxlanılması

1. ##### Müəssisələri istehsal və qeyri-istehsala aid olmasına görə qruplaşdırın və cədvəli dəftərinizdə tamamlayın.

1. “Sumqayıt boru-prokat”
2. “Qəbələ konserv”
3. “ASAN xidmət”
4. “Azərsığorta”
5. Mərkəzi Klinik Xəstəxana
6. “Qaradağ sement”
7. “İçərişəhər hotel”
8. “Azərdəmiryolservis”

9. Qusarda “Şahdağ” qış kurort bazası
10. Zaqatala Fındıqtəmizləmə Kombinatı
11. Şirvan Elektrik Stansiyası
12. Lənkəran çay fabriki
13. Xalça muzeyi
14. Naxçıvan “Badamlı” Sudoldurma Müəssisəsi
15. Mingəçevir su anbarı

İstehsal | Qeyri-istehsal

Dərsdən sonra

##### Yaşadığınız ərazidə (şəhər, rayon, kənd) hər hansı müəssisənin təsərrüfat fəaliyyətinə dair aşağıdakı plan üzrə təqdimat hazırlayın:

1. Müəssisənin adı, yerləşdiyi yer.
2. Hansı məhsul istehsal edir/hansı xidmət növünü göstərir?
3. Hansı müəssisələrlə əlaqəli (xammal, nəqliyyat və s.) işləyir?
4. Hansı sənaye sahələrinə/xidmət qrupuna aiddir?
5. Müəssisənin fəaliyyətinin sizin və yaxınlarınızın həyatına hansı təsiri olmuşdur?