50

#### İSTEHSAL VƏ QEYRİ-İSTEHSAL SAHƏLƏRİ

İqtisadiyyatın müxtəlif
sahələrinin bir-biri ilə əlaqəsi
olmadan onların inkişafı
qeyri-mümkündür.
Sxem üzrə iş
Suallara ətraflı cavab yazın və sxemi dəftərinizdə tamamlayın:

1. İqtisadiyyatın müxtəlif sahələrinin inkişafında elektrik enerjisinin rolu nədən ibarətdir?
2. Yeni elmi nailiyyətlərin əldə edilməsinin və ixtisaslı kadrların istehsal prosesinə nə kimi təsiri vardır?
3. Xidmət sahələrinin inkişafının hər hansı məhsul istehsalı prosesinə nə kimi təsiri vardır?
4. İstehsal prosesində nəqliyyatın rolu nədən ibarətdir?

##### İSTEHSALIN MÜXTƏLİF SAHƏLƏRİNDƏ
FASİLƏSİZ İŞ PROSESİ TƏMİN EDİLİR

Enerji
istehsalının
rolu
Elmi
tədqiqatların
rolu
Xidmət
sahələrinin
rolu
Nəqliyyatın
rolu

Hər hansı məhsulun istehsal edilməsi prosesi müxtəlif sayda təsərrüfat müəssisələrini əhatə edir. Eyni tələbatı ödəyən müəssisələr təsərrüfat sahələri yaradır. Məsələn, insanların qidaya olan tələbatını ödəmək üçün fəaliyyət göstərən müəssisələr qida sənayesi adlanır. Kənd təsərrüfatı məhsulları istehsalı isə kənd təsərrüfatı sahəsini əmələ gətirir.

İstehsal və qeyri-istehsal sahələri vardır. Təsərrüfat sahəsinin tərkibi və istehsal olunan məhsullar nə qədər mürəkkəbdirsə, istehsal sahələri də bir o qədər çoxsahəlidir; məsələn: bir təyyarə yüz iyirmi mindən çox hissə və detaldan ibarətdir. Onların hazırlanması yüzlərcə müəssisədə xeyli sayda ixtisaslı kadr, daim yenilənən texnoloji avadanlıq və s. tələb edən mürəkkəb bir istehsal prosesidir. Hər hansı istehsal prosesi elektrik enerjisi, nəqliyyat vasitələri və yolları olmadan fəaliyyət göstərə bilməz.

TƏSƏRRÜFAT SAHƏLƏRİ

##### İstehsal.

İstehsalatda maddi nemətlər
yaradan və onu istehlakçıya çatdıran
bütün sahələri əhatə edir. Bura sənaye,
kənd təsərrüfatı, tikinti və tədarük
sahələri daxildir.

##### Qeyri-istehsal.

İnsanların mənəvi tələbatını təmin edir.
Səhiyyə, təhsil, elmi-tədqiqat, mədəni-maarif, idman, in-
cəsənət, istirahət, turizm, mənzil-kommunal xidmətləri,
məişət xidməti, dövlət idarələri, nəqliyyat, rabitə, ticarət və
ictimai asayişin mühafizəsi daxildir.