Müasir dövrü milli ideologiyanın yüksək inkişaf mərhələsi adlandırmaq olar. Ölkədə demokratiya, insan haqları, çoxpartiyalılıq prinsipləri mənimsənilmişdir. Azərbaycanda Şərq-Qərb mədəni dəyərlərinin sintezi yaranmışdır ki, bu da aşağıdakı sahələrdə özünü göstərir:

1. İqtisadiyyat sahəsi. Ölkədə təsərrüfatın müxtəlif sahələrinə qoyulan xarici investisiyalar Dünya, Avropa və İslam İnkişaf bankları tərəfindən maliyyələşdirilir.

2022-ci ilin statistikasına görə Azərbaycanın xarici ticarət dövriyyəsi 52,6 mlrd. ABŞ dollarından çox olmuşdur. Onun 14,5 mlrd. ABŞ dolları idxal, 38,1 mlrd. ABŞ dolları ixrac əməliyyatlarıdır. Ən çox ticarət əlaqələri - İtaliya, Almaniya, Türkiyə, Rusiya, İsrail, Çin, Çexiya ilə olmuşdur. Son 20 il ərzində Azərbaycan iqtisadiyyatına 300 mlrd, qədər ABŞ dolları həcmində sərmayə qoyulmuşdur. Türkiyə, Gürcüstan, Rusiya, İsveçrə iqtisadiyyatında Azərbaycan tərəfindən qoyulan sərmayə isə 20 mlrd. ABŞ dollarından çoxdur.

2. Təhsil və maarifçilik. Hər il minlərlə tələbə dünyanın ən nüfuzlu ali məktəblərində təhsil almaq üçün göndərilir, eyni zamanda xarici ölkələrdən gələnlərin sayı artmaqdadır.

3. Nəqliyyat. Azərbaycanın Şimal-Cənub və Şərq-Qərb magistrallarının keçdiyi dəhlizdə yerləşməsi beynəlxalq nəqliyyat əlaqələrinin inkişafına geniş imkan yaradır. Şimal-Cənub beynəlxalq nəqliyyat yolunun layihəsi 2000-ci ildə Rusiya, İran və Hindistan arasında qəbul edilmişdir. Müqaviləyə əsasən magistral Azərbaycan ərazisindən keçir, bu isə ölkə iqtisadiyyatına güclü təsir edir. Şərq-Qərb magistralı isə Mərkəzi Asiya ilə Avropa ölkələrini birləşdirir.

TANAP (Trans-Anatolian Natural Gas Pipeline) - Türkiyədən keçməklə Azərbaycan təbii qazının Avropa Birliyinə çatdırılmasıdır. Uzunluğu 1854 km olan kəmər tikintisi 2019-cu ildə başa çatmışdır. TANAP kəməri ilə il ərzində 16 mlrd, m3 təbii qaz nəql olunur. TANAP kəməri Türkiyənin Yunanıstan sərhədində Trans-Adriatik boru kəmərinə (TAP) birləşdirilmişdir.

4. Mədəniyyət. Azərbaycanın mənəvi və maddi irsinin: muğam, aşıq sənəti və milli xalçaçılıq sənətinin, İçərişəhər kompleksinin qorunması məsələləri YUNESKO tərəfindən “Bəşəriyyətin mədəni irs siyahısf’na daxil edilmişdir. Mədəniyyət sahəsində ən uğurlu tədbirlər Qarabağ iqtisadi rayonunda həyata keçirilir. Şuşa şəhəri 2023-cü il üçün “Türk düyasının mədəniyyət paytaxtı” elan edilmişdir.