1
8

#### AVSTRALİYANIN RELYEFİ

Xəritə üzrə iş

##### Avstraliyanın fiziki xəritəsi

##### Müzakirə edin:

1. Litosfer tavasının sərhədi materikin sahil xəttinə uyğun gəlirmi?
2. Hansı hissədə materik litosfer tavalarının sərhədinə daha yaxın yerləşir?
3. Avstraliyada fəal vulkanların və zəlzələ ocaqlarının olmamasını necə izah edə bilərsiniz?

##### Avstraliyanın tektonik xəritə-sxemi

Qədim platforma
Ən qədim qırışıq zona
Qədim qırışıq zona
Platformanın örtük hissəsi
Litosfer tavalarının sərhədi

##### Avstraliyanın regionları

Avstraliya, əsasən, düzənlik ərazidir. Bu materikdə cavan dağlar yoxdur. Materikin sahil xətləri litosfer tavasının sərhədi ilə üst-üstə düşmür. Ona görə də Avstraliya seysmik cəhətdən daha sabitdir. Materikdə fəaliyyətdə olan vulkan yoxdur.

Avstraliyanın böyük hissəsi qədim platformadır. Əvvəllər dağ olmuş ərazilərin platformaya çevrilməsi prosesi milyon illəri əhatə edir. Dağlar öz seysmik fəallığını itirir, tədricən dağılır, hündürlüyü azalır və onlar düzənliyə çevrilir.

Bu uzunmüddətli proses nəticəsində Yer qabığının fəal zonaları (geosinklinallar) sabit ərazilərə (platformalara) çevrilir.

• I fəsil • Relyef və onun təsərrüfata təsiri •