II. Azərbaycan Respublikasında havanın orta illik temperaturunun dəyişməsi. Respublikamızda havanın orta illik temperaturu düzənlik ərazilərdə 14-14,5°C təşkil edir. Dağlara doğru 2000 m yüksəklikdə orta illik temperatur 4-5°C, 3000 m yüksəklikdə isə +1-2°C olur. Orta illik temperaturun 10°C-dən yüksək olması əkinçilik üçün böyük əhəmiyyətə malikdir.

Xəritə-sxem üzrə iş

##### Azərbaycanda havanın orta illik temperaturu

Temperatur göstəricilərinə görə məntəqələri qruplaşdırın.

+10°C-dən aşağı | + 10°C-dən yuxarı

III. Azərbaycan Respublikasında yağıntının paylanması. Azərbaycan Respublikasında atmosfer yağıntılarının miqdarına, mövsümi və illik paylanmasına təsir edən əsas amillər hava kütlələri, ərazinin relyefi və Xəzər dənizidir. Respublika ərazisində ən az yağıntı Qobustanın cənub-şərqinə, Abşeron yarımadasının cənub sahilinə düşür: 150-200 mm-dən az.