7
qoyunçuluq isə, əsasən, dağlıq, quru yarımsəhra və səhra iqlim şəraitində yayılmışdır. Balıqçılıq dəniz sahili boyu rayonlarda, çay, təbii və süni göllərdə inkişaf etdirilir. Heyvandarlığın donuzçuluq və quşçuluq sahələri isə təbii şəraitdən az asılıdır. Bu sahələrin yerləşdirilməsində iri yaşayış məntəqələrinin mövcudluğu nəzərə alınır.

Kənd təsərrüfatı insanları ərzaqla təmin etməsinə baxmayaraq onlar həm də ətraf mühitə güclü təsir edir. Bu özünü torpaqların eroziyasında, suvarmanın düzgün aparılmaması nəticəsində baş verən şoranlaşmada, yeraltı suların çirklənməsində, mal-qaranın fasiləsiz otarılması nəticəsində yaranan səhralaşmada və s. aydın göstərir.

Biliklərin tətbiq edilməsi və yoxlanılması
Xəritə üzrə iş

1. ##### Xəritə-sxemdəki rəqəmləri cədvələ uyğun qruplaşdırın.

Dəmyə əkinçiliyi | Suvarma əkinçiliyi
ilboyu | iyun-avqust | dekabr-fevral

2. ##### Təsərrüfatın yerləşmə prinsiplərinə əsasən dağlıq ərazilərdə kənd təsərrüfatı sahələri necə paylana bilər?

1. Arıçılıq; 2. Qoyunçuluq; 3. Maldarlıq; 4. Əkin yerləri; 5. Meşə təsərrüfatı.

##### Nümunə: 1 - a

• VII fəsil • İqtisadi-sosial həyat və onun inkişaf yolları •