5
Mətn üzrə iş
Debat
Azərbaycanın Avropa, yoxsa Asiya ölkəsi olmasına dair mülahizələrlə tanış olun və öz mövqeyinizi müəyyənləşdirin. Əlavə dəlillər gətirərək debatda iştirak edin.

##### I
Azərbaycan
Qərbə üzünü tutmalıdır:

1. Ölkədə ən qədim zamanlardan qeyri- müsəlman xalqlar rahat yaşamış, heç bir təzyiqə məruz qalmamışlar.
2. Azərbaycanda Avropa sivilizasiyasının tərkib hissəsi olan demokratiya, insan haqları, intellektual potensial, elmi- mədəni yenilik və texnologiyalar, çoxpartiyalılıq prinsipləri mənimsənilmişdir.
3. Azərbaycan dövləti və cəmiyyəti Qərb dünyasına daha yaxındır. Müasir azərbaycanlılar dünyagörüşünə görə Avropaya meyillidirlər.

##### II
Azərbaycan
Şərq dövlətidir:

1. Coğrafi mövqeyinə görə Şərqin mərkəz bölgəsi olan Azərbaycan islam ölkələri ilə dini və mədəni birliyə malikdir. O, islam sivilizasiyasının bir parçasıdır.
2. Azərbaycan Şərq dövləti olmaqla möhkəm ailə strukturlarını saxlamaq imkanına malikdir, bu isə sosial problemlərin qarşısını almağa imkan verir.
3. Azərbaycanın Şərqə üzünü tutması qədim tarixi köklərə malik olan ölkələrlə mədəni, iqtisadi əlaqələrin güclənməsinə imkan verə bilər.

- Siz Azərbaycanın gələcəyi üçün ən mütərəqqi inkişaf yolunu necə təsəvvür edirsiniz?
• V fəsil • Qədim və müasir sivilizasiyalar •