2
14

#### AvROPANIN İQLİMİ

Xəritə-sxem və mətn üzrə iş

##### 9 mart 2014-cü il

### Qasırğalı siklon Qərbi Avropada tüğyan edir

Bu gün Skandinaviyanın şimalında güclü siklon fırtınalı külək və çox güclü yağışla müşayiət olunmuşdur. Küləyin sürəti 38 m/san-yə çatmışdır. Siklon bir həftə bundan əvvəl Atlantik okeanının mərkəzində yaranmış və az sonra Avropanın şimal-qərbinə doğru istiqamət almışdır. Sabah siklonun Finlandiyaya daxil olacağı gözlənilir.
Atmosferin aşağı qatlarının fiziki vəziyyəti sinoptik xəritədə qeyd olunur. Sinoptik xəritə - müəyyən olunmuş vaxtlarda meteoroloji stansiyaların müşahidə məlumatlarının rəqəmlər və simvollar vasitəsilə göstərildiyi xəritədir. Hava xidmətində belə xəritələri gün ərzində bir neçə dəfə hazırlayırlar. Sinoptik xəritələrin təhlili havanın proqnozunu verməyə şərait yaradır.

##### Avropanın sinoptik xəritəsi

(fraqment)
(9 mart 2014-cü il, 18:00)
- izobarla

##### AT

- siklon

##### YT

- antisiklon
- soyuq cəbhə
- isti cəbhə

1. Sinoptik xəritəni fiziki xəritə ilə müqayisə edin və suallara cavab verin:

1. Ən alçaq atmosfer təzyiqi harada müşahidə edilir?
2. Ən yüksək atmosfer təzyiqi harada müşahidə edilir?
3. Hansı ölkələrin ərazisindən soyuq atmosfer cəbhəsi keçir?
4. Xəritəyə görə “Külək İslandiyadan Böyük Britaniyaya doğru əsir” ifadəsi doğrudurmu? Cavabı izah edin.

Avropa iqlimin ən dəqiq öyrənildiyi qitələrdən biridir. Bu qitədə fəlakətli hava hadisələri tez-tez baş vermir, həmçinin belə hadisələrin miqyası planetimizin digər hissələrinə nisbətən daha kiçikdir. Meteoroloji stansiyalarda kosmosdan müntəzəm aparılan müşahidələr havanın dəqiq proqnozunu, fəlakətli hava hadisələrini qabaqcadan xəbər verməyə imkan verir, onlara uyğun olaraq tədbirlərin vaxtında görülməsinə şərait yaradır.

• II fəsil • İqlim və onun təsərrüfatda rolu •