1
da hündür olmayan massivlər ucalır ki, bunlardan da ən məşhuru Ulurudur (və ya Eyrs-Rok).
Mətn və şəkil üzrə iş

- ##### Uluru.

  Avstraliyanın mərkəzi hissəsində yerləşir. Massiv qırmızı qumlarla örtülüdür. Ulurunun uzunluğu 3,6 km, eni 3 km-ə qədər, hündürlüyü isə 348 metrdir.

##### Müzakirə edin:

1. Ulurunun yamaclarında dərin çatlar və mağaralar necə formalaşa bilər? Onların yaranmasında hansı ekzogen amil əsas rol oynamışdır?
2. Burada qayaüstü rəsmlərin və daş oymalarının çox olması nəyi göstərir?
3. Ulurunu Azərbaycanın hansı ərazisi ilə müqayisə etmək olar?

Şərqi Avstraliyada dağlar üstünlük təşkil edir. Materikin şərq sahilləri boyunca çox da yüksək olmayan qədim Böyük Suayırıcı dağları uzanır. O, ayrı-ayrı massivlərdən ibarətdir və onlardan da ən hündürü Avstraliya Alpları massividir. Burada ən yüksək zirvə hündürlüyü 2228 m olan Kostyuşko dağıdır. Bu regionun ən nəhəng düzənliyi Mərkəzi ovalıqdır (Mərkəzi adlansa da, ancaq materikin şərqinə yaxın yerləşir). Murrey və Darlinq düzənlikləri eyniadlı çayların gətirdiyi çöküntülər nəticəsində yaranmışdır. Nə vaxtsa dənizin dibi olmuş alçaq düzənliklər okean sahillərində yerləşmişdir. Bu, şimalda yerləşən Karpentariya və cənubda yerləşən Nallarbor düzənlikləridir.

Biliklərin tətbiq edilməsi və yoxlanılması

1. ##### Mətndən Avstraliyanın relyef formalarının adlarını dəftərinizə yazın, fiziki xəritədə göstərin və kontur xəritədə qeyd edin.

2. ##### Cədvəldə coğrafi adları qruplaşdırın.

Qərbi | Şərqi
ovalıq | plato, dağlar | ovalıq | dağlar

• I fəsil • Relyef və onun təsərrüfata təsiri •