2
Günəş işığından maksimum istifadə həm də elektrik enerjisinə qənaət etməyə imkan verir.
Şəkil üzrə iş

1. Məntəqələrin hansında axşam, hansında səhər, hansında günorta, hansında isə gecəyarıdır?
2. Şimal, yoxsa Cənub yarımkürəsi daha çox işıq və istilik alır?
3. Nə üçün Şimal qütbətrafı tünd, Cənub qütbətrafı isə açıq rəngdə təsvir edilmişdir?
4. Sxemə əsasən Bakıda ilin hansı fəsli olduğunu müəyyən edin.

Yerin Günəş tərəfindən işıqlanan hissəsi
Alaqaranlıq
Yerin qaranlıq hissəsi
Xəritə-sxem üzrə iş
Ekvatorial və tropik enliklərdə yerləşən bəzi ölkələrdə hesab edirlər ki, saatların əqrəbinin irəli və ya geri çəkilməsinə ehtiyac yoxdur.

##### Müzakirə edin:

Aşağıdakı fikirlərdən hansı yuxarıdakı fikri əsaslandırır:
1)
sutka ərzində günəş işığının olması ilə;
2)
günəş şüalarının gün ərzində yüksək bucaqda görünməsi ilə;
3)
gecə və gündüzün uzunluqları arasında fərqin az olması ilə;
4)
günün gecə saatlarının müddətinin qısa olması ilə;
5)
insanların sağlamlığında problemin yarana biləcəyi ilə.
Xəritə-sxem əsasında cədvəli tamamlayın.

“Yay-qış vaxtı”... | Ölkələr
| ... istifadə edilir |
| ... artıq istifadə edilmir |
| ... heç istifadə edilməmişdir |

Gündüz saatlarından daha səmərəli istifadə etmək üçün vaxtın geri və ya irəli çəkilməsi ideyası ilk dəfə 1908-ci ildə Böyük Britaniyada həyata keçirilmişdir. Hazırda dünyanın 70-ə yaxın ölkəsində bu tədbir tətbiq edilir. Həmin ölkələrin əksəriyyəti yuxarı enliklərdə yerləşir. Bu ölkələrdə iş günü ərzində gündüz işığından daha səmərəli istifadə etmək, insanları fəsil dəyişkənliyinə uyğunlaşdırmaq, eyni zamanda elektrik enerjisinə qənaət etmək məqsədilə yay və qış vaxtlarına keçmək üçün saatın əqrəbi müvafiq olaraq 1 saat irəli və ya geri çəkilir.

Yay və ya qış vaxtına keçid 2016-cı ilə qədər Azərbaycanda Nazirlər Kabinetinin qərarına əsasən həyata keçirilirdi.

• II fəsil • İqlim və onun təsərrüfatda rolu •