44

#### Dünya əhalİsİnİn yaş-cİns tərkİbİ. əmək ehtİyatları

Diaqram üzrə iş

##### Müzakirə edin:

1. Əhalinin yaş tərkibinə görə
   hansı qrupları vardır?
2. Hansı regionlarda uşaqlar
   üstünlük təşkil edir?
3. Hansı regionlarda yaşlılar
   üstünlük təşkil edir?

##### Yaşlılar:

65 yaşdan yuxarı

##### Yetkinlər:

16 yaşdan 65 yaşadək

##### Uşaqlar:

0-15 yaş

##### Dünyanın müxtəlif regionlarında əhalinin yaş tərkibinin
qruplar üzrə paylanması (2023-cü il, %-lə)

Ölkənin demoqrafik vəziyyəti, ilk növbədə, əhalinin yaş tərkibindən (strukturundan) asılıdır. Yaş tərkibi əhalinin müxtəlif yaş qrupları üzrə paylanmasıdır.

Əhalinin yaş tərkibinə doğulan uşaqların sayı və orta ömür müddəti və miqrasiyalar təsir edir. Əhalinin yaş tərkibində doğumun yüksək olması uşaqların, orta ömür müddətinin çox olması isə yaşlıların payını artırır.

Xəritə-sxem üzrə iş
Əhalinin ən aşağı və ən
yuxarı orta ömür
müddətinə malik olan
ölkələri siyasi xəritəyə
əsasən müəyyən edin və
adlarını dəftərinizə yazın.

##### Müzakirə edin:

1. Əhalinin orta ömür
   müddəti ilə ölkənin
   sosial-iqtisadi inkişaf
   səviyyəsi arasında hansı
   əlaqə mövcuddur?

##### Dünya əhalisinin orta ömür müddəti

##### Orta ömür müddəti (il)

- Hazırda əhalisinin yaş tərkibində uşaqların payının ən aşağı olduğu ölkələr Almaniya və İtaliyadır (16%), ən yüksək olan ölkə isə Yəməndir (52%). Uşaqların ümumi sayına görə Çin və Hindistan irəlidədir (hər birində təqribən 350 mln. nəfər).
  Yaşlı əhalisinin payı ən çox olan ölkə İsveç (25%), ən aşağı olan isə Malidir (2%).

Ölkə əhalisinin yaş və say tərkibi dövlətin əmək ehtiyatları ilə təmin olunmasının əsas göstəricisidir. Əmək ehtiyatları - 16-65 yaş qrupuna daxil olan, fiziki və əqli cəhətdən sağlam, işləməkdən yayınmayan əhalidir.