2

Avstraliyanın qərb sahillərinə soyuq Qərbi Avstraliya cərəyanının təsiri böyükdür. Sahilboyu səhraların yaranması da bununla izah olunur. Materikin şərq sahilləri isti Şərqi Avstraliya cərəyanının təsiri altındadır ki, bu da çoxlu miqdarda atmosfer yağıntılarının düşməsinə və zəngin üzvi aləmin formalaşmasına səbəb olur.

Xəritə-sxem üzrə iş

##### Müzakirə edin:

1. Avstraliyanın böyük bir hissəsində qoyunçuluq və maldarlığın inkişaf etməsinin səbəbi nədir?
2. Avstraliyanın hansı hissəsində əkinçilik üstündür?
3. Əkinçiliyin sahilboyundan materikin mərkəz hissəsinə doğru zəifləməsinin səbəbləri nə ola bilər?
4. Avstraliyanın cənub-qərbi ilə Cənubi Avropanın iqlim şəraiti arasında hansı oxşarlıq vardır?
5. Avstraliyanın əksər hissəsinin tropik iqlim qurşağında yerləşməsi orada kənd təsərrüfatının ixtisaslaşmasına necə təsir edir?

##### Avstraliyanın iqlim qurşaqları

Subekvatorial
Tropik
Subtropik
Mülayim

##### Avstraliyanın kənd təsərrüfatı xəritə-sxemi

Xəritə-sxemə əsasən cədvəli tamamlayın.

Kənd təsərrüfatının xarakterik sahələri | İqlim qurşaqları
Xırdabuynuzlu heyvandarlıq |
Ətlik-südlük heyvandarlıq |
Taxılçılıq və sitrus meyvəçilik |
İstifadə olunmayan və az istifadə olunan ərazilər |

Böyük Suayırıcı silsiləsi Sakit okeandan gələn rütubətli hava axınının qarşısını alır. Sakit okeandan əsən cənub passatları il ərzində Şərqi Avstraliya sahillərinə çoxlu yağıntı gətirir.

Avstraliyada ən yüksək temperatur Darlinq çayının orta axınında müşahidə edilmişdir (+52,8°C); qışda dağlıq ərazilərdə temperatur -20°C-yə qədər enə bilir.

• II fəsil • İqlim və onun təsərrüfatda rolu •